Winter-wonders | Stillewe
Winter-wonders	Vir oulaas ’n winter-wonder	October 2, 2015October 2, 2015 ~ Jeanne	~ Leave a comment	So, hiermee die laaste winter-wonder, vir eers (en tot volgende jaar). Gegewe die feit dat ons die lente-dag-en-nag-ewening op 23 September gevier het, is die lente nou heelhartig met ons, dankie tog. (Hoewel ek seker is daar wag nog koue, selfs sneeuweer, op ons.) Maar voor ek my aandag na hierdie lieflike seisoen verskuif, wil ek net ’n oomblik stilstaan by daardie pragtige Kaapse winterblom, die aronskelk of varkoor.
Winter-wonder #39: Ranonkels	September 15, 2015September 15, 2015 ~ Jeanne	~ Leave a comment	Laatoggend, toe die sagte reën van die voorafgelope 36 uur uiteindelik bietjie opklaar, stap ek uit om te kyk hoe lyk dinge in die tuin, en daar tref ek een van die winterwonders aan waarvoor ek maande lank al wag: die ranonkels het begin blom. Waar daar onlangs nog net deurmekaar bossies blare was, kroon die pienk blomme met hul talle fyn blare skielik uit. Uiteindelik.
Winter-wonder#38: boerbone!	September 7, 2015September 7, 2015 ~ Jeanne	~ Leave a comment	Uiteindelik, ná maande se aandag en sorg en natlei en oplei, is die boerbone in my tuin gereed om geoes te word. Die pragtige wit blommetjies van vroeër het almal verdwyn, vervang deur groot, vet groen peule wat swaar aan die plante hang. Die boerboon is een van die groot plesiere van die laat-winter/vroeg lente-seisoen, en proe nooit beter as nou nie. (Terloops, ek weet die winter is nie meer tegnies met ons nie, maar vir die volgende paar dae lyk dit of daar bibberkoue weer op ons wag, so ek gaan vir oulaas ’n paar winter-wonders publiseer…)
Winter-wonder#37: Intense & dekadente warm sjokolade	August 31, 2015August 31, 2015 ~ Jeanne	~ 1 Comment	Nou ja, vir die laaste amptelike dag van winter was dit gepas koud en stormagtig. Hopelik is dit nou die laaste sien van dié seisoen, maar mens weet ook nooit. Om die geleentheid te vier het ek warm sjokolade gemaak – maar nie sommer net enige weergawe nie.
Onlangs by ’n kuier saam met vriendinne by ’n restaurant in die Paarl het ons vir poeding “hot chocolate shots” van die spyskaart bestel. Dit was geensins jou gewone aanmaak-drankie nie – dié bederf was ryk en romerig, met ’n diep en donkersoet sjokolade-smaak, voorgesit in klein espresso-koppies. Die afgelope ruk het ek bietjie geëksperimenteer met verskillende konkoksies, en vandag s’n het beslis as die wenner uitgetree.
Winter-wonder#36: perfekte pronkertjies	August 27, 2015August 27, 2015 ~ Jeanne	~ 1 Comment	Die koue is weer oppad – ek voel dit aan my lyf, en in die koel lug wat al heel middag by die agterdeur inslenter. Ek sien dit in die weervoorspelling vir die naweek – koud, koud, koud; reën, reën, reën. Normaalweg sou die vooruitsig my bedruk, maar vanoggend se ontdekking in die tuin vergoed so effens: die pronkertjies het hul koppies begin uitsteek en oplig.
Winter-wonder#35: Soete jasmyn in die tuin	August 24, 2015August 24, 2015 ~ Jeanne	~ Leave a comment	Die jasmyn is aan’t blom, uiteindelik! Effens later as verlede jaar, maar liewers laat as nooit. Daar is geen ander reuk wat sterker dui op die koms van die lente as dié van jasmyn nie. Sterk, soet, effens poeieragtig, bedwelmend. Hemels. ’n Klein vreugde om dit op ’n dag soos vandag te sien blom, ’n dag vol koue winde en grys wolke. Dit voel dalk nog soos winter, maar minstens ruik dit al soos lente.
Winter-wonder#34: sitrus, in ’n helder sitrusslaai	August 21, 2015 ~ Jeanne	~ Leave a comment	Ek weet dis redelik laat in die winter om nou eers oor sitrus te skryf – ons smul immers al maande lank aan die seisoen se lemoene, naartjies, pomelo’s ensomeer. Maar vandag se lieflike weer het gemaak dat ek lus was vir iets vars en vrolik en helder vir middagete – iets soos dié heerlike sitrusslaai.
Stillewe	Blog at WordPress.com. Post to